title: Jener an dibennoù-gerioù e brezhoneg
text: Marteze emaoc'h o klask ar pennad Listennad gerioù gourel ha gwregel.
  
  Ur jener a vez alies d'an dibennoù-gerioù, ha da re an anvioù-kadarn e brezhoneg evel e meur a yezh, ar yezhoù latin da skouer.
  
  Tri rumm dibennoù
  E brezhoneg ez eus tri rumm dibennoù d'an anvioù-kadarn :
  
  an dibennoù gourel : da skouer, -er, evel en anv labourer
  
  an dibennoù gwregel : da skouer, -erez, evel en anv krampouezherez
  
  an dibennoù nepreizh, na gourel na gwregel : ad, ig, vezh. Neuze e vez 
  gourel tiad ha kofad evel ti, ha kof, ha gwregel gwerennad evel gwerenn,
  gourel paotrig evel paotr, ha gwregel merc’hig evel merc'h,
  ar baotredigoù, ar merc'hedigoù, evel ar baotred, ar merc'hed 
  gourel devezh evel dez (deiz), ha gwregel nozvezh evel noz.
  
  An dibennoù gourel
  ach, evel e-barzh moc’hach, gallegach (heñvel gant aj). 
  ad, pa verk anv ur paotr, eus ur vro a-wechoù: Breizhad, kenvroad, pe ur perzh bennak all harluad, loread
  adur, evel e-barzh aozadur, sevenadur, krouadur (n’eus nemet plijadur, ha magadur hervez tud zo, a zo benel)
  aer (evel er): pesketaer, bezhinaer. 
  aj, evel ach, e-barzh evaj
  amant : gwiskamant, gouarnamant (ar c'houarnamant koulskoude e yezh leon); 
  an : Amerikan, Italian, pagan
  ard : krennard, duard
  der : tommder, uhelder
  di (evel ti): komiserdi
  ed (evel dibenn unan): kleñved, yec’hed, sec’hed, ha kleved, gweled
  eg, 
  evel anv-yezh: ar brezhoneg, ar c'hembraeg,
  evel anv-kadarn (un teodeg) savet diwar un anv-gwan (teodek): ur penneg,  un troadeg, ur genaoueg, ur c'hofeg, un ezhommeg
  diouzh ezhomm e vo graet un anv gwregel anezhañ: un deodegez, ur gofegez 
  eger : brezhoneger, galleger
  er : kaner, kousker, 
  erezh : sonerezh, meulerezh, medisinerezh, politikerezh
  iad : prizoniad (evel ad).
  gan : klemmgan, meulgan (savet diwar kan, ger gourel)
  lec’h : staotlec'h, fouzhlec'h, chomlec'h
  our : beajour
  ter : liester
  ti : abati, prefeti
  va : aerva, c’hoariva
  van : klemmvan; peurvan, tremenvan (ar memes ger, a orin, eo va ha van);
  ved : kantved, milved.
  
  An dibennoù benel
  adeg, a verk un ober graet gant un toullad tud pe loened: 
  redadeg, bodadeg, harzhadeg, mouezhiadeg; 
  ret e vo ober ar c'hemm etre harzhadennoù  (ur c'hi), ha harzhadeg (meur a gi).
  adegezh : dereadegezh
  adelezh : broadelezh
  adell : kuzhiadell
  adenn : galvadenn, pourmenadenn
  adurezh : deskadurezh
  añs : fiziañs, dismegañs
  antez : karantez, gwellantez
  ded : izelded, uhelded
  edenn, § enn, steredenn
  edigezh : kevredigezh, § idigezh
  eg, pa verk ul lec’h hepken evel e-barzh lanneg*, balaneg*, foenneg*
  hag ivez aoueg, evel e-barzh deliaoueg, geriaoueg
  egezh : naonegezh, talvoudegezh
  elezh: santelezh, breizhadelezh, broadelezh
  ell : evel e c’hoariell, skubell, roc’hell, rastell, kontell
  enn, evel e tomatezenn, orañjezenn, (§ ezenn) lêrenn, gwerenn, a servij d'ober anvioù gwregel gant anvioù gourel zo, evel e toenn, mogerenn, krennardenn, ha goude pennrannoù verboù : gortozenn, pedenn, pe anvioù-gwan : tostenn, hanterenn
  entez : paourentez, berrentez
  ez: a servij d'ober anvioù gwregel gant anvioù gourel zo, evel kiez, mestrez, paourez, 
  war-lerc'h an dibenn er : kanerez
  war-lerc'h an dibenn our: klañvourez
  ezh : pinvidigezh (met gourel eo tiegezh)
  ezenn, unander meur a anv-stroll
  id: beuzid, kistinid
  iezh : kerentiezh, unaniezh, fallagriezh
  igell : karrigell
  igezh : ganidigezh
  idigezh: savidigezh, tristidigezh
  ikell: troadikell
  ijenn : yenijenn, teñvalijenn
  iz: yaouankiz, frankiz, oberiantiz, ar goantiz;
  nez : furnez, levenez;
  ni : ar gozhni;
  oni : melkoni, c’hwervoni;
  oniezh : yezhoniezh;
  orzh : liorzh, buorzh;
  ouri : ur verouri;
  ouriezh : yezhouriezh, maenouriezh;
  ted : brasted;
  usted: efedusted, siriusted, (evel ded ha ted);
  vedenn : un dekvedenn, ur vilvedenn.
  
  Levrlennadur 
  Yezhadur bras ar brezhoneg, 1947.
  Geriadur Hemon-Huon, 2005 (pajenn 9).
  
  Yezhadur ar brezhoneg